《送潘象安归省八首 其七》
明代·梁孜

长安击筑几高歌，朔雁吴云奈尔何。东阁秖今虚席待，莫将书剑滞烟萝。

作者简介：明广东顺德人，字思伯，号罗浮山人，人称浮山。梁储孙。弱冠中秀才，厌举业，弃去。与梁有誉、黎民表等为诗、古文。尤好书画，画追宋元大家笔意。以荫补中书舍人，客部主事。为人雅正恭谨，海内名士多与之交游。